รมว.คมนาคม เตรียมชงรถไฟฟ้า 4 สาย-รถไฟทางคู่ 2 เส้นทางเข้าครม. ปีนี้
รมว.คมนาคม เผยช่วงปี 58-59 จะผลักดันการลงทุนโครงสร้างพื้นฐานด้านการขนส่ง 17 โครงการ มูลค่าการลงทุนราว 1.6 ล้านล้านบาท เตรียมชงรถไฟฟ้า 4 สาย (สายสีส้ม-สีชมพู-สีเหลือง-ม่วงใต้)-รถไฟทางคู่ 2 เส้นทางเข้า ครม.ภายในปีนี้
26 ส.ค. 2558

นายอาคม เติมพิทยาไพสิฐ รมว.คมนาคม และเลขาธิการ คณะกรรมการพัฒนาการเศรษฐกิจและสังคมแห่งชาติ (สศช.) เปิดเผยว่า ในช่วงปี 58-59 จะผลักดันการลงทุนโครงสร้างพื้นฐานด้านการขนส่งรวมทั้งสิ้น 17 โครงการ รวมมูลค่าการลงทุนราว 1.6 ล้านล้านบาท
โดยภายในปีนี้คาดว่าจะเสนอให้คณะรัฐมนตรี (ครม.) พิจารณาโครงการรถไฟฟ้าอย่างน้อย 4 เส้นทาง ได้แก่ สายสีส้ม สายสีชมพู สายสีเหลือง และสายสีม่วงใต้ รวมทั้งโครงการรถไฟทางคู่อย่างน้อย 2 เส้นทาง จากทั้งหมด 6 เส้นทาง ส่วนปัญหามาตรฐานการบินนั้น จะมีการเร่งรัดให้สามารถปลดล็อคได้เร็วขึ้นเป็นภายในไตรมาส 2/59 จากเดิมกำหนดไว้ภายในไตรมาส 3/59